**Ministru kabineta noteikumu projekta**

 **“Grozījumi Ministru kabineta 2009. gada 19. maija noteikumos Nr. 450 “Kārtība, kādā slēdz un izbeidz līgumu par nolietotu transportlīdzekļu, preču un izstrādājumu iepakojuma un vienreiz lietojamo galda trauku un piederumu vai videi kaitīgu preču atkritumu apsaimniekošanu, lai saņemtu atbrīvojumu no dabas resursu nodokļa samaksas””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projektā “Grozījumi Ministru kabineta 2009. gada 19. maija noteikumos Nr. 450 “Kārtība, kādā slēdz un izbeidz līgumu par nolietotu transportlīdzekļu, preču un izstrādājumu iepakojuma un vienreiz lietojamo galda trauku un piederumu vai videi kaitīgu preču atkritumu apsaimniekošanu, lai saņemtu atbrīvojumu no dabas resursu nodokļa samaksas”” (turpmāk – noteikumu projekts):1) noteikta finanšu nodrošinājuma apmēra aprēķināšanas kārtība, finanšu nodrošinājuma minimālā un maksimālā summa;2) noteikta kārtība, kādā iesniedz, pagarina un atjauno finanšu nodrošinājumu;3) precizēta kārtība, kādā vienpusēji atkāpjas no apsaimniekošanas līguma, ja nodokļa maksātājs, kas pats izveidojis un piemēro attiecīgā veida atkritumu apsaimniekošanas sistēmu, vai apsaimniekotājs nepilda savas saistības.Noteikumu projekts stāsies spēkā pēc pieņemšanas Ministru kabineta sēdē. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | **Noteikumu projekts izstrādāts atbilstoši Dabas resursu nodokļa likuma 7. panta septītajai daļai, 8. panta otrās daļas 11. un 12. punktam, 9. panta otrās daļas 10. un 11.** **punktam un 11.1 panta piektajai daļai.** |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gada 23. maijā stājas spēkā grozījumi Dabas resursu nodokļa likumā, kas paredz, ka apsaimniekotājs, kurš darbojas ražotāju atbildības sistēmā Vides aizsardzības un reģionālās attīstības ministrijas (turpmāk – VARAM) padotībā esošai iestādei (Valsts vides dienestam) iesniedz finanšu nodrošinājumu un uztur to spēkā visu atbrīvojuma no dabas resursu nodokļa samaksas piemērošanas laiku. Minētie grozījumi bija nepieciešami, jo šī brīža normatīvais regulējums[[1]](#footnote-3) paredz, ka apsaimniekotājam Valsts vides dienestā (turpmāk – VVD) ir jāiesniedz zvērināta revidenta apliecinājumu par apsaimniekotāja pamatkapitāla un rezervju summas 2 % apmērā atbilstību aprēķinātajai nodokļa summai pusgadam vai bankas izsniegtās garantijas vai galvojuma vēstules, vai apsaimniekotāja civiltiesiskās atbildības apdrošināšanas polises kopiju par attiecīgo summu. Praksē šī tiesību norma tādā redakcijā nestrādā, jo pamatā tiek izmantots zvērināta revidenta apliecinājums, kuram ne vienmēr ir atbilstošs finansiāls apliecinājums. Dabas resursu nodokļa likuma 11.1panta piektajā daļā noteikts jauns pilnvarojums Ministru kabinetam attiecībā uz finanšu nodrošinājuma piemērošanu. Atbilstoši šim pilnvarojumam Ministru kabineta 2009. gada 19. maija noteikumi Nr. 450 “Kārtība, kādā slēdz un izbeidz līgumu par nolietotu transportlīdzekļu, preču un izstrādājumu iepakojuma un vienreiz lietojamo galda trauku un piederumu vai videi kaitīgu preču atkritumu apsaimniekošanu, lai saņemtu atbrīvojumu no dabas resursu nodokļa samaksas” (turpmāk – MK noteikumi Nr. 450) papildināti ar jaunu nodaļu “Finanšu nodrošinājuma iesniegšanas un aprēķināšanas kārtība”. Turpmāk lai noslēgtu apsaimniekošanas līgumu ar VARAM padotībā esošu iestādi (VVD), dabas resursu nodokļa (turpmāk – nodoklis) maksātāji un apsaimniekotāji, kuri piemēro nolietotu transportlīdzekļu, izlietotā iepakojuma vai vienreiz lietojamo galda trauku un piederumu vai arī videi kaitīgi preču atkritumu apsaimniekošanas sistēmu, iesniedz VVD finanšu nodrošinājumu un uztur to spēkā visu atbrīvojuma no nodokļa samaksas piemērošanas laiku. Nepieciešamības gadījumā nodokļa maksātāji un apsaimniekotāji finanšu nodrošinājumu precizē, atjauno un pagarina.Papildus Dabas resursu nodokļa likumā tika precizēts arī pilnvarojums Ministru kabinetam attiecībā uz vienpusēju atkāpšanos no apsaimniekošanas līguma, ja nodokļa maksātājs vai apsaimniekotājs nepilda savas saistības. Šis pilnvarojums attiecas uz:- iepakojuma vai vienreiz lietojamo galda trauku un piederumu apsaimniekošanas līgumu;- videi kaitīgu preču atkritumu apsaimniekošanas līgumu.Atbilstoši precizētajam pilnvarojumam papildināti MK noteikumi Nr. 450, paredzot, ka VARAM padotībā esošā iestāde (VVD) ir tiesīga pieņemt lēmumu par apsaimniekošanas līguma izbeigšanu, ja attiecīgais nodokļa maksātājs vai apsaimniekotājs nav atjaunojis un iesniedzis VVD finanšu nodrošinājumu.Noteikumu projekta 13. punktā paredzētajā MK noteikumu Nr. 450 11.1 punkta redakcijā ir ietverta atsauce uz Dabas resursu nodokļa likumā noteikto finanšu nodrošinājumu. Finanšu nodrošinājuma dokumenti ir minēti Dabas resursu nodokļa likuma 11.1 panta ceturtajā daļā, tie ir kredītiestādes izsniegta pirmā pieprasījuma garantijas vēstule vai apdrošinātāja izsniegtu apdrošināšanas polise. Finanšu nodrošinājuma dokumentu paraugi ir noteikti Ministru kabineta 2018. gada 26. jūnija noteikumu Nr. 373 “Finanšu nodrošinājuma piemērošanas kārtība atkritumu apsaimniekošanas darbībām” pielikumos.Noteikumu projekta 13. punktā paredzētajā MK noteikumu Nr. 450 11.5 punkta redakcijā ir ietverta atsauce uz Dabas resursu nodokļa likumā noteikto termiņi. Atbilstoši Dabas resursu nodokļa likuma 11.3 panta trešajai daļai pēc finanšu nodrošinājuma izmaksas gadījuma iestāšanās divu mēnešu laikā ir jāatjauno finanšu nodrošinājums pilnā apmērā.Lai nodrošinātu MK noteikumi Nr. 450 atbilstību Dabas resursu nodokļa likumā noteiktajam pilnvarojumam Ministru kabinetam, noteikumu projektā:1) noteikta finanšu nodrošinājuma apmēra aprēķināšanas kārtība, finanšu nodrošinājuma minimālā un maksimālā summa;2) noteikta kārtība, kādā iesniedz, pagarina un atjauno finanšu nodrošinājumu;3) precizēta kārtība, kādā vienpusēji atkāpjas no iepakojuma vai vienreiz lietojamo galda trauku un piederumu vai videi kaitīgu preču atkritumu apsaimniekošanas līguma, ja nodokļa maksātājs, kas pats izveidojis un piemēro attiecīgā veida atkritumu apsaimniekošanas sistēmu, vai apsaimniekotājs nepilda savas saistības. Noteikumu projekta 3., 5. un 11. punktā atbilstoši Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” (3.7. apakšnodaļa) 137. punktam ietvertas atsauces uz vides aizsardzības jomu regulējošiem normatīvajiem aktiem, kas ir:1) Ministru kabineta 2012. gada 22. maija noteikumi Nr. 361 “Dabas resursu nodokļa piemērošanas noteikumi transportlīdzekļiem”;2) Ministru kabineta 2009. gada 3. novembra noteikumi Nr. 1294 “Kārtība, kādā atbrīvo no dabas resursu nodokļa samaksas par videi kaitīgām precēm”;3) Ministru kabineta 2017. gada 16. augusta noteikumi Nr. 480 “Noteikumi par atbrīvojuma piemērošanu no dabas resursu nodokļa samaksas par iepakojumu un vienreiz lietojamiem galda traukiem un piederumiem”.Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 90. punkts noteic, ka Ministru kabineta noteikumu projekta nosaukumu veido iespējami īsu un atbilstošu likumā noteiktajam pilnvarojumam Ministru kabinetam un noteikumu saturam. Ievērojot minēto, noteikumu projekts paredz precizēt MK noteikumu Nr. 450 nosaukumu, lai saskaņā ar juridisko tehniku normatīvā akta nosaukums atspoguļotu tā saturu. |
| 3. | Projekta izstrādē iesaistītās institūcijas un publiskas personas kapitālsabiedrības | VVD. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz nolietotu transportlīdzekļu, izlietotā iepakojuma vai vienreiz lietojamo galda trauku un piederumu, kā arī videi kaitīgu preču atkritumu apsaimniekotājiem, kuru līgumpartneriem piemēro atbrīvojumu no nodokļa samaksas.VVD uz šo brīdi ir noslēdzis 17 līgumus ar deviņiem apsaimniekotājiem[[2]](#footnote-4).1. tabula. Apsaimniekošanas līgumu skaits

|  |  |  |
| --- | --- | --- |
| Nr. | Apsaimniekotājs | Līgums par apsaimniekošanas sistēmas piemērošanu: |
| nolietotiem transport līdzekļiem | izlietotajam iepakojumam un traukiem | elektrisko un elektronisko iekārtu atkritumiem (EEI) | videi kaitīgu preču (izņemot EEI) atkritumiem |
| 1. | SIA “Auto pārstrāde” | X |  |  |  |
| 2. | SIA “Zaļais Centrs” |  | X |  | X |
| 3. | SIA “Zaļā josta” |  | X | X | X |
| 4. | AS “Latvijas Zaļais punkts” |  | X | X | X |
| 5. | SIA “Eko Rija” |  | X |  |  |
| 6. | SIA “Latvijas Zaļais fonds” |  | X |  | X |
| 7. | SIA “TINO Balt” |  | X | X | X |
| 8. | AS “Latvijas Zaļais elektrons” |  |  | X |  |
| 9.  | SIA “Nordic Recycling” |  |  |  | X |

 |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupai (apsaimniekotājiem) noteikumu projekts palielina administratīvo slogu. Administratīvo izmaksu novērtējumā iekļauts aprēķins par finanšu nodrošinājuma sagatavošanu, kas ir jāveic visiem apsaimniekotājiem, slēdzot apsaimniekošanas līgumu ar VVD. Izstrādājot noteikumu projektu, tika izvērtēta ietekme uz uzņēmējdarbības vidi, maziem, vidējiem uzņēmumiem, mikrouzņēmumiem un jaunuzņēmumiem (MVU tests). Noteikumu projekts paredz atvieglotus nosacījumus (minimālo finanšu nodrošinājuma summu) šādiem uzņēmumiem administratīvā sloga mazināšanai. VVD administratīvais slogs nepalielināsies, jo atbilstoši spēkā esošajam normatīvajam regulējuma, kas ir minēts šīs anotācijas I. sadaļas 2. punktā, VVD patlaban saņem un vērtē apsaimniekotāju iesniegtos finanšu nodrošinājuma dokumentus.Noteikumu projektam nav ietekmes uz:- Nacionālā attīstības plāna rādītājiem mikrolīmenī vai makrolīmenī;- konkurenci;- cilvēku veselību;- nevalstiskajām organizācijām.Noteikumu projekta ietekme uz vidi vērtējama pozitīvi. Noteikumu projektā ietvertais regulējums sekmēs tādu apsaimniekotāju skaita samazināšanos, kuri rada tirgus kropļojumu, nosakot neatbilstoši zemas cenas atkritumu apsaimniekošanas darbībām ražotāju atbildības sistēmas ietvaros. Vienlaikus apsaimniekotāja iesniegtā finanšu nodrošinājuma ietvaros būs paredzēti naudas līdzekļi gadījumā, ja šis apsaimniekotājs ražotāju atbildības sistēmas ietvaros nav veicis savu darbību atbilstoši normatīvo aktu prasībām un valstij jāiesaistās uzkrāto un nepārstrādāto atkritumu savākšanas un apsaimniekošanas organizēšanā. |
| 3. | Administratīvo izmaksu monetārs novērtējums | Administratīvo izmaksu monetāro novērtējumu aprēķina pēc šādas formulas:C = (f x l) x (n x b), kur**C** – iesniegto finanšu nodrošinājumu uzskaites un apkopošanas izmaksas jeb administratīvās izmaksas;**f** – finanšu līdzekļu apjoms, kas nepieciešams, lai nodrošinātu noteikumu projektā paredzēto finanšu nodrošinājuma sagatavošanu (stundas samaksas likme) – privātajā sektorā stundas likme ir aprēķināta, dalot vidējo mēneša algu privātajā sektorā (pēc Centrālās statistikas pārvaldes tīmekļvietnes [www.csb.gov.lv](http://www.csb.gov.lv) datiem 2016. gadā tā bija 855,00 *euro/*mēnesī) ar Darba likuma 131. panta pirmajā daļā minēto normālo darba laiku (40 stundas nedēļā x 4 = 160 stundas mēnesī) = 5,34 *euro*/stundā;**l** – laika patēriņš, kas nepieciešams, lai veiktu finanšu nodrošinājuma sagatavošanu – 80 stundas;**n** – ar VVD noslēgto apsaimniekošanas līgumu skaits – 17 (anotācijas II. sadaļas 1. punkts);**b** – biežums finanšu nodrošinājuma sagatavošanai - reizi 3 gados.Aprēķins: (5,34 x 80) x (17 x 0,3) = 427,2 x 5,1 = 2 178,72 *euro/*gadā |
| 4. | Atbilstības izmaksu monetārs novērtējums | Izvērtējot VVD informāciju par apsaimniekotāju aprēķināto nodokļi 2016. gadā (zemāk tabulā), secināms, ka uz septiņiem noslēgtajiem apsaimniekošanas līgumiem var attiecināt minimālo finanšu nodrošinājuma apmēru – 50 000 *euro* gadā.2. tabula. Apsaimniekotāju aprēķinātais nodoklis 2016. gadā

|  |  |  |
| --- | --- | --- |
| **Apsaimniekotājs** | **DRN atbrīvojums (milj. *euro*)** | **0,05% ietekme (*euro*)** |
| 1 | 645975 |   |
| 2 | 8351181 | 4176 |
| 3 | 3151698 |   |
| 4 | 40150497 | 20075 |
| 5 | 63229402 | **31615** |
| 6 | 3796032 |   |
| 7 | 2091057 | 1046 |
| 8 | 432046 |   |
| 9 | 4920611 | 2460 |
| 10 | 5455782 | 2728 |
| 11 | 1147208 |   |
| 12 | 2831676 |   |
| 13 | 11178963 | 5589 |
| 14 | 19472621 | 9736 |
| 15 | 10088589 | 5044 |
| 16 | 330509 |   |

Savukārt uz 8 noslēgtajiem apsaimniekošanas līgumiem var attiecināt finanšu nodrošinājuma apmēru, kuru veido:- 70 000 *euro* gadā (nemainīgā daļa) un - no 2 460 līdz 20 075 *euro* gadā (mainīgā daļa, 0,05 % no aprēķinātā nodokļa gadam).Tikai uz vienu noslēgtu līgumu (mainīgā daļa 31 615) ir attiecināms maksimālais finanšu nodrošinājuma apmērs 100 000 *euro* gadā.VARAM nosakot finanšu nodrošinājuma apmēra aprēķināšanaskārtību, izvērtēja:1) Ministru kabineta 2018. gada 26. jūnija noteikumus Nr. 373 “Finanšu nodrošinājuma piemērošanas kārtība atkritumu apsaimniekošanas darbībām”;2) datus par apsaimniekotāju aprēķināto nodokli;3) nozares pārstāvju priekšlikumus;4) VVD datus par konkrētiem gadījumiem attiecībā uz uzkrāto un nepārstrādāto atkritumu apsaimniekošanas organizēšanu, .t.sk. 2017. gadā Jūrmalas ugunsgrēka gadījumu;5) Igaunijas un Lietuvas kolēģu pieredzi.Pēc VARAM novērtējuma atbilstības izmaksas par finanšu nodrošinājuma uzturēšanu gādā sastādīs aptuveni 1 000 – 5 000 *euro* gadā. Šīs izmaksas ir atkarīgas no finanšu nodrošinājuma veida (bankas garantija vai apdrošināšana) un starp apsaimniekotāju un apdrošinātāju vai banku noslēgto līgumu.Finanšu nodrošinājums vērtējams kā samērīgs un efektīvs ekonomiskais instruments potenciālo vides piesārņojumu novēršanai un mazināšanai. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Pēc noteikumu projekta stāšanos spēkā tiks sagatavots un virzīts Ministru kabineta noteikumu projekts “Grozījumi Ministru kabineta 2009. gada 3. novembra noteikumos Nr. 1294 “Kārtība, kādā atbrīvo no dabas resursu nodokļa samaksas par videi kaitīgām precēm”” un Ministru kabineta noteikumu projekts “Grozījumi Ministru kabineta 2017. gada 16. augusta noteikumos Nr. 480 “Noteikumi par atbrīvojuma piemērošanu no dabas resursu nodokļa samaksas par iepakojumu un vienreiz lietojamiem galda traukiem un piederumiem””.Minētie noteikumu projekti nepieciešami, jo to spēkā esošā redakcija paredz, ka apsaimniekotājam VVD ir jāiesniedz cita veida finanšu nodrošinājuma dokumentus (anotācijas I. sadaļas 2. punkts). |
| 2. | Atbildīgā institūcija | VARAM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts ievietots VARAM tīmekļvietnē [www.varam.gov.lv](http://www.varam.gov.lv) 2018. gada 29. maijā, paziņojot par sabiedrības līdzdalības iespējam noteikumu projekta izstrādes procesā.Par noteikumu projektu saņemts atzinums no Latvijas Apdrošinātāju asociācijas. |
| 3. | Sabiedrības līdzdalības rezultāti | Latvijas Apdrošinātāju asociācijas atzinumā izteiktie iebildumi un priekšlikumi ir ņemti vērā un izstrādāti noteikumu projektā.Latvijas Pašvaldību savienība saskaņoja noteikumu projektu bez iebildumiem un priekšlikumiem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VVD. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.Noteikumu projekts neparedz jaunu institūciju izveidi, likvidāciju vai reorganizāciju. |
| 3. | Cita informācija | Nav. |

Vides aizsardzības un reģionālās attīstības ministrs Kaspars Gerhards

Vides aizsardzības un reģionālās attīstības ministrijas

valsts sekretārs Rinalds Muciņš

Alekse 67026479

tatjana.alekse@varam.gov.lv

1. Ministru kabineta 2017. gada 16. augusta noteikumi Nr. 480 “Noteikumi par atbrīvojuma piemērošanu no dabas resursu nodokļa samaksas par iepakojumu un vienreiz lietojamiem galda traukiem un piederumiem” un Ministru kabineta 2009. gada 3. novembra noteikumi Nr. 1294 “Kārtība, kādā atbrīvo no dabas resursu nodokļa samaksas par videi kaitīgām precēm” [↑](#footnote-ref-3)
2. VVD tīmekļvietne

<http://www.vvd.gov.lv/biezak-uzdotie-jautajumi/atbrivojums-no-dabas-resursu-nodoklu-maksas/> [↑](#footnote-ref-4)